Document ID: 31997R2283

ΚΑΝΟΝΙΣΜΟΣ (ΕΚ) αριθ. 2283/97 ΤΗΣ ΕΠΙΤΡΟΠΗΣ της 17ης Νοεμβρίου 1997 για τροποποίηση του κανονισμού (ΕΚ) αριθ. 1466/95 περί καθορισμού των ειδικών λεπτομερειών εφαρμογής των επιστροφών στον τομέα του γάλακτος και των γαλακτοκομικών προϊόντων καθώς και του κανονισμού (ΕΟΚ) αριθ. 210/69 σχετικά με τις κοινοποιήσεις μεταξύ των κρατών μελών και της Επιτροπής στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, για την κοινή οργάνωση της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,
Εκτιμώντας:
ότι ο κανονισμός (ΕΟΚ) αριθ. 3665/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2114/97 (4), προβλέπει στο άρθρο 2α παράγραφος 2, τους κανόνες τους σχετικούς με τη χρησιμοποίηση ενός πιστοποιητικού εξαγωγής το οποίο περιλαμβάνει τον προκαθορισθέντα καθορισμό της επιστροφής για την εξαγωγή ενός προϊόντος, το οποίο υπόκειται σε έναν δωδεκαψήφιο κωδικό άλλον από εκείνον ο οποίος αναφέρεται στο τετραγωνίδιο 16 του πιστοποιητικού 7 ότι οι διατάξεις αυτές καθίστανται εφαρμόσιμες σε έναν ειδικό τομέα μόνον εφόσον έχουν καθοριστεί οι κατηγορίες των προϊόντων, κατά την έννοια του άρθρου 13α του κανονισμού (ΕΟΚ) αριθ. 3719/88 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1404/97 (6) και οι ομάδες προϊόντων, κατά την έννοια του άρθρου 2α παράγραφος 2 πρώτο εδάφιο στοιχείο β) του κανονισμού (ΕΟΚ) αριθ. 3665/87 7
ότι για τον τομέα του γάλακτος και των γαλακτοκομικών προϊόντων, οι κατηγορίες προϊόντων έχουν ήδη καθοριστεί στο άρθρο 3 του κανονισμού (ΕΚ) αριθ. 1466/95 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 2179/97 (8) 7 ότι οι κατηγορίες αυτές ανταποκρίνονται στις κατηγορίες που προβλέπονται στη συμφωνία για τη γεωργία στο πλαίσιο των συμφωνιών της Γενικής Συμφωνίας Δασμών και Εμπορίου (ΓΣΔΕ) 7 ότι, για την ορθή διαχείριση του καθεστώτος, θα πρέπει να επιλεγεί η χρησιμοποίηση αυτή των κατηγοριών και να εφαρμοστούν οι διατάξεις του άρθρου 2α παράγραφος 2 του κανονισμού (ΕΟΚ) αριθ. 3665/87, με βάση μόνον τον προσδιορισμό των ομάδων προϊόντων 7
ότι, στο γαλακτοκομικό τομέα, ο καθορισμός των επιστροφών χαρακτηρίζεται από την αναλυτική διαφοροποίηση των ποσοστών επιστροφής, ιδίως, συναρτήσει της περιεκτικότητας σε λιπαρές ύλες των προϊόντων 7 ότι, προκειμένου να μη διακυβευθεί το εν λόγω καθεστώς, τηρώντας συγχρόνως και το στόχο αναλογικότητας που αναφέρεται στο άρθρο 2α παράγραφος 2 του κανονισμού (ΕΟΚ) αριθ. 3665/87, είναι σκόπιμο, αφενός μεν, να προσδιοριστούν οι ομάδες προϊόντων εντός περιορισμένων περιθωρίων, και αφετέρου, για ορισμένα προϊόντα, να επεκταθεί η ισχύς ενός πιστοποιητικού εξαγωγής στους κωδικούς προϊόντων τα οποία, όσον αφορά την περιεκτικότητα σε λιπαρές ουσίες είναι άμεσα συνδεδεμένα με το προϊόν για το οποίο έχει προκαθοριστεί η επιστροφή 7
ότι ο κανονισμός (ΕΟΚ) αριθ. 210/69 της Επιτροπής (9), όπως τροποποιήθηκε τελευταία από τον κανονισμό (ΕΚ) αριθ. 418/97 (10), προβλέπει την κοινοποίηση των πληροφοριών των σχετικών με τις αιτήσεις πιστοποιητικών και τη χρησιμοποίησή τους 7 ότι θα πρέπει να τροποποιηθεί ο κανονισμός (ΕΟΚ) αριθ. 210/69 προκειμένου να καλυφθεί η κοινοποίηση της χρήσης των πιστοποιητικών η οποία καθιερώνεται με τον παρόντα κανονισμό 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1466/95 τροποποιείται ως εξής:
1. Το άρθρο 3 αντικαθίσταται από το ακόλουθο κείμενο:
«Άρθρο 3
1. Σύμφωνα με τη συμφωνία για τη γεωργία η οποία συνάφθηκε στο πλαίσιο των συμφωνιών της Γενικής Συμφωνίας Δασμών και Εμπορίου (ΓΣΔΕ) του Γύρου της Ουρουγουάης, οι τέσσερις κατηγορίες προϊόντων ορίζονται στο παράρτημα ΙΙ.
2. Το άρθρο 13α δεύτερο εδάφιο του κανονισμού (ΕΟΚ) αριθ. 3719/88 δεν εφαρμόζεται στα προϊόντα τα οποία αναφέρονται στο άρθρο 1 παράγραφος 1.
3. Οι ομάδες προϊόντων, σύμφωνα με το άρθρο 2α παράγραφος 2 πρώτο εδάφιο στοιχείο β) του κανονισμού (ΕΟΚ) αριθ. 3665/87, με την επιφύλαξη της εφαρμογής των διατάξεων του άρθρου 3α παράγραφος 3 του παρόντος κανονισμού, καθορίζονται στο παράρτημα ΙΙΙ.»
2. Προστίθεται το ακόλουθο άρθρο 3α:
«Άρθρο 3α1. Η αίτηση πιστοποιητικού εξαγωγής και το πιστοποιητικό περιλαμβάνουν στο τετραγωνίδιο 16 τον δωδεκαψήφιο κωδικό του προϊόντος της ονοματολογίας των γαλακτοκομικών προϊόντων για τις επιστροφές κατά την εξαγωγή. Το πιστοποιητικό ισχύει μόνο για το προϊόν το οποίο προσδιορίζεται έτσι με εξαίρεση την περίπτωση των εξαιρέσεων που προσδιορίζονται κατωτέρω.
2. Για τα προϊόντα που υπάγονται στους κωδικούς ΣΟ 0401, 0402, 0403, 0404, 0405 και 2309, εάν το ποσοστό της επιστροφής είναι το ίδιο για αρκετούς κωδικούς οι οποίοι βρίσκονται στην ίδια κατηγορία που αναφέρεται στο παράρτημα ΙΙ, ο ενδιαφερόμενος μπορεί να επιτύχει, κατόπιν αιτήσεώς του, την αλλαγή του κωδικού πριν τη διεκπεραίωση των διατυπώσεων που αναφέρονται στο άρθρο 3 ή, το άρθρο 25 του κανονισμού (ΕΟΚ) αριθ. 3665/87.
3. Κατά παρέκκλιση από τις διατάξεις του άρθρου 2α παράγραφος 2 πρώτο εδάφιο στοιχείο β) του κανονισμού (ΕΟΚ) αριθ. 3665/87, ένα πιστοποιητικό εξαγωγής το οποίο περιλαμβάνει προκαθορισμό της επιστροφής ισχύει επίσης για την εξαγωγή ενός προϊόντος, το οποίο υπόκειται σε έναν δωδεκαψήφιο κωδικό άλλον από εκείνον ο οποίος αναφέρεται στο τετραγωνίδιο 16 του πιστοποιητικού, εάν τα δύο αυτά προϊόντα ακολουθεί το ένα το άλλο στην ίδια ομάδα η οποία ορίζεται στο παράρτημα ΙΙΙ ή αν ανήκουν στην ομάδα 23.
4. Στην περίπτωση που αναφέρεται στην παράγραφο 3 η επιστροφή η οποία χορηγείται υπολογίζεται σύμφωνα με το άρθρο 2α παράγραφος 2 δεύτερο εδάφιο στοιχεία α) και β) του κανονισμού (ΕΟΚ) αριθ. 3665/87.»
3. Στο παράρτημα, ο τίτλος «Παράρτημα» αντικαθίσταται από τον τίτλο «Παράρτημα Ι».
4. Τα παραρτήματα του παρόντος κανονισμού προστίθενται ως «Παράρτημα ΙΙ» και «Παράρτημα ΙΙΙ».
Άρθρο 2
Το άρθρο 6 παράγραφος 2 του κανονισμού (ΕΟΚ) αριθ. 210/69 τροποποιείται ως εξής:
1. Στο στοιχείο δ), οι όροι «στο άρθρο 3 παράγραφος 1 δεύτερο εδάφιο του κανονισμού (ΕΚ) αριθ. 1466/95» αντικαθίστανται από τους όρους «το άρθρο 3α παράγραφος 2 του κανονισμού (ΕΚ) αριθ. 1466/95».
2. Προστίθεται το ακόλουθο στοιχείο ζ):
«ζ) οι ποσότητες για τις οποίες έχει γίνει δεκτή η εφαρμογή του άρθρου 3α παράγραφος 3 του κανονισμού (ΕΚ) αριθ. 1466/95, αναφέρονται στον κωδικό της ονοματολογίας των γαλακτοκομικών προϊόντων για τις επιστροφές κατά την εξαγωγή που αναφέρεται στο τετραγωνίδιο 16 του εκδοθέντος πιστοποιητικού εξαγωγής και εκείνον του προϊόντος που πράγματι εξήχθη.»
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις εξαγωγές για τις οποίες έχουν διεκπεραιωθεί οι διατυπώσεις οι οποίες αναφέρονται στο άρθρο 3 ή στο άρθρο 25 του κανονισμού (ΕΟΚ) αριθ. 3665/87, αρχής γενομένης από την ημερομηνία θέσεως σε ισχύ του παρόντος κανονισμού.
Κατόπιν αιτήσεως των ενδιαφερομένων, η οποία υποβάλλεται το αργότερο έως τις 26 Μαρτίου 1998, οι διατάξεις του άρθρου 1 εφαρμόζονται στις εξαγωγές για τις οποίες οι προαναφερθείσες διατυπώσεις έχουν διεκπεραιωθεί, αρχής γενομένης από την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Νοεμβρίου 1997.

Labels: 3
17
6